สังคมข่าวหุ้น
*...ดัชนีตลาดหุ้นไทยปิดที่ระดับ 1,552.09 จุด เพิ่มขึ้น 8.42 จุด มูลค่าการซื้อขาย 85,261.14 ล้านบาท ติดตามการทยอยประกาศผลประกอบการของกลุ่มแบงก์ ส่วนในต่างประเทศให้ติดตามตัวเลขเงินเฟ้อของสหรัฐฯ ที่จะออกมาในวันที่ 13 ก.ค. และติดตามยอดค้าปลีกของสหรัฐฯ ที่ออกมาในวันที่ 16 ก.ค.นี้...
11 ก.ค. 2564

*…ดัชนีตลาดหุ้นไทยปิดที่ระดับ 1,552.09 จุด เพิ่มขึ้น 8.42 จุด มูลค่าการซื้อขาย 85,261.14 ล้านบาท ติดตามการทยอยประกาศผลประกอบการของกลุ่มแบงก์ ส่วนในต่างประเทศให้ติดตามตัวเลขเงินเฟ้อของสหรัฐฯ ที่จะออกมาในวันที่ 13 ก.ค. และติดตามยอดค้าปลีกของสหรัฐฯ ที่ออกมาในวันที่ 16 ก.ค.นี้…
*…กฟภ.ประกาศผลผู้ผ่านด้านเทคนิคโรงไฟฟ้าชุมชนฯ นำร่อง 95 ราย จากที่มีผู้ยื่นทั้งสิ้น 246 ราย ทาง TPCH ประเดิมคว้า 8 โครงการ ขณะที่ UAC-ETE-SKE-ACE-DEMCO-CV ตามขบวน ลุ้นต่อ กกพ.ตัดเชือกผู้ผ่านการคัดเลือกเข้าร่วมโครงการ 2 ก.ย.นี้ คาดจะลงนามสัญญาซื้อขายไฟฟ้าได้ ภายในปี 64 ก่อนจะเริ่มก่อสร้างภายในปี 65 และน่าจะ COD ภายในปี 67…
*…ล่าสุด (9 ก.ค.) มีรายการบิ๊กล็อตหุ้น WICE จำนวน 4 รายการ รวม 45 ล้านหุ้น มูลค่าซื้อขาย 396 ล้านบาท ในราคาเฉลี่ย 8.80 บาท/หุ้น ต่ำกว่าราคาบนกระดานเทรดหลักที่อยู่ 10.30 บาท คาดเป็นการทำดีลของกลุ่มผู้ถือหุ้นรายใหญ่ขายหุ้นให้กับกลุ่มนักลงทุนที่ต้องการจะลงทุนระยะยาว อีกทั้งยังจะช่วยเพิ่มฟรีโฟลตของหุ้นด้วย…
*…MINT ประสบความสำเร็จขายหุ้นกู้ 1 หมื่นล้านบาทหมดเกลี้ยง สะท้อนความเชื่อมั่นของนักลงทุนในความแข็งแกร่ง ด้วยธุรกิจที่หลากหลาย แบรนด์ที่แข็งแกร่ง และการดำเนินงานที่ครอบคลุมหลายประเทศทั่วโลก มีมาตรการลดค่าใช้จ่ายและแผนการจัดการโครงสร้างเงินทุนที่ครอบคลุม คาดระดมเงินไปใช้ในการชำระคืนเงินกู้ระยะสั้น ไถ่ถอนหุ้นกู้ และใช้เป็นเงินทุนหมุนเวียน ฟากธุรกิจโรงแรมในยุโรป มีแนวโน้มฟื้นตัวตั้งแต่ช่วงกลางพ.ค. จากข้อจำกัดในการเดินทางที่ผ่อนคลายลง และการเร่งฉีดวัคซีน…
*…TKN เปิดเกมรุกตลาดจีน เตรียมรับเศรษฐกิจจีนที่กำลังซื้อเริ่มฟื้นตัว ลุยแต่งตั้งตัวแทนจำหน่ายเพิ่ม 1 ราย เสริมความแข็งแกร่งกระจายสินค้าสู่ช่องทางขายร้านค้าปลีกแบบดั้งเดิม และผ่าน E-Commerce พร้อมเตรียมเพิ่มสินค้าเข้าสู่ตลาดจีนอีก 10 รายการ หวังหนุนรายได้จากการส่งออกสินค้าในช่วงครึ่งปีหลังพุ่ง…
*…ตลาดหลักทรัพย์ฯ  ให้  SAAM, SALEE, SECURE, SSP-W2, VPO ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดย SAAM เริ่มตั้งแต่ 12 ก.ค.-30 ก.ค. 64 ส่วน SALEE, SECURE, SSP-W2, VPO เริ่มตั้งแต่ 12 ก.ค.-20 ส.ค. 64 รวมถึงขยายช่วงใช้เกณฑ์ Cash Balance หุ้น EE ตั้งแต่ 12 ก.ค.-30 ก.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ GLOCON, GLOCON-W4 ใช้ถึง 12 ก.ค. 64 ส่วน ABM, NCL ใช้ถึง 13 ก.ค. 64 DELTA ใช้ถึง 14 ก.ค. 64 ARIP, EFORL ใช้ถึง 20 ก.ค. 64 ฟาก TH ใช้ถึง 22 ก.ค. 64 ขณะที่ BEAUTY, 7UP, 7UP-W4, JCK, JCK-W6,  PACO, U, U-P, U-W4, WINMED, PRAPAT, SLP ใช้ถึง 23 ก.ค. 64 ฟาก AJA, KUMWEL, UMI ใช้ถึง 27 ก.ค. 64 COMAN, TKT ใช้ถึง 29 ก.ค. 64 ด้าน ADD, IMH, JAS, MACO, MACO-W2, RS-W4, SEAOIL, SIMAT, SIMAT-W3, SIMAT-W4 ใช้ถึง 30 ก.ค. 64 ส่วน KWM, PLANET, PROEN, PSTC, SICT ใช้ถึง 6 ส.ค. 64  และ INGRS, NEX, NEX-W2,TM ใช้ถึง 13 ส.ค.64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.